cyanic-selkie/wikianc huggingface dataset:
Vivil-lekene
Arrangementet teller opp mot 300 funksjonærer som på hver sin måte, og på vært sitt område, – gjør en formidabel innsats uten noen form for økonomisk kompensasjon. Vivil-lekene ble i 2009 tildelt Wenche Foss' ærespris sammen med Trond-Viggo Torgersen.
Tacuba metrostasjon
Tacuba er en stasjon på Mexico bys metros Linje 2 og Linje 7. Den ligger i distriktet Miguel Hidalgo.
Stasjonens logo er tre blomster, siden Tacuba kommer fra nahuatlordet Tlacopan, som betyr blomsterlandet, og var et tepanekisk kongedømme.
Tacuba stasjon var tidligere Linje 2s vestlige endestasjon.
Carlo Carlone
Carlo Innocenzo Carlone (født i november 1686 i Lanzo d'Intelvi ved Scaria, død 17. mai 1775 samme sted), bedre kjent som Carlo Carlone, var en italiensk maler. Han er kjent for sine fresker og altertavler. Etter å ha lagd mange verk i Tyskland og Østerrike returnerte han i voksen alder til Italia, der han fortsatte sitt arbeide.
Carlone var sønn av byggmester, skulptør og stukkatør Giovanni Battista Carlone. I slottet Belvedere i Wien har han malt flere fresker; en i storsalen i Øvre Belvedere, og flere i slottskapellet. I Ludwigsburg slott (Residenzschloss Ludwigsburg) har han malt flere bilder og fresker.
Tiffani Thiessen
Tiffani-Amber Thiessen (født 23. januar 1974) er en amerikansk skuespillerinne. Etter å ha brukt sitt fulle navn i mange år, bruker hun nå bare Tiffani Thiessen.
Som barn deltok Tiffani-Amber i mange skjønnhetskonkurranser, og hun vant «Miss Junior America» i 1987. Hennes første store gjennombrudd i show business var i rollen som den snille tenåringsjenta Kelly Kapowski i TV-serien Saved By The Bell. Rollen var veldig forskjellig fra hennes neste store rolle, som den bedragerske heksen «Valerie» i Beverly Hills 90210. Senere har hun hatt roller i situasjonskomedien Pizzagjengen og i den kortlivede amerikanske spenningsserien Fastlane.
Thiessens overgang til filmen har gått bra så langt, siden de fleste av hennes filmer har blitt godt mottatt av kritikerne. I 2002 opptrådte hun i filmen Hollywood Ending av Woody Allen.
Den 9. juli 2005 giftet Tiffani seg med skuespilleren Brady Smith, og deres bryllupsreise gikk til de greske øyer.
Bislett
Bislett (eldre skriftform Bislet, lokal uttale med «sj» og dobbelt «t») er et strøk i Oslo, i indre by mellom Homansbyen, Fagerborg, Bolteløkka, St. Hanshaugen og Pilestredet park (det tidligere Rikshospitalet).
Det velkjente idrettssanlegget Bislett stadion ligger her.
Historie
Navnet skriver seg fra en løkkeeiendom Bislet, på 1600-tallet «Bisaalit». Navn av denne typen går som regel tilbake på gamle bevertningssteder; dette passer godt med at «Bisaalit» lå ved den gamle landeveien mellom Gamle Aker kirke og Frogner.
I annen halvdel av 1800-tallet ble løkken utparsellert. Blant annet ble det anlagt et teglverk. Teglverkstomten ble i 1898 kjøpt av kommunen og utlagt til idrettsplass (se Bislett stadion). Løkkebygningen ble revet ved byggingen av Bislet bad i 1920.
Bebyggelse
Bislett er et boligstrøk med bebyggelse fra slutten av 1800-tallet til midten av 1900-tallet. Rundt Bislett stadion dominerer funkis og nyklassisme. Men Bislett er også et industristrøk. Sør for stadion ligger det tidligere Frydenlunds Bryggeri (nå Høgskolen i Oslo) og Langaards tobakksfabrikk.
«Bislett-Marsjen»
«Bislett-Marsjen» ble skrevet av Sverre Frøland. Den ble spilt inn av Bjølsen Ungdomskorps Dir.: Musikkløytnant Lorang Andresen i Oslo i april 1950. Marsjen ble utgitt på 78-platen HMV A.l. 2990.
MS «Costa Deliziosa»
MS «Costa Deliziosa» er et cruiseskip, og tidligere flaggskip, som driftes av det italienske rederiet Costa Crociere. Skipet ble bestilt i 2007 som ett i en serie av fem cruiseskip bestilt av Costa. MS «Costa Deliziosa» ble bygget av skipsverftet Fincantieri. Costa offentliggjorde byggingen av skipet i mars 2009, og overleverte det til rederiet i januar 2010.
Design og konstruksjon
Kjølnedleggingseremonien ble utført ved Fincantieris verft i Ancona i Italia. I juli 2008 var kjølen og første delen av konstruksjonen ferdig, som da ble slep til Fincantieris Marghera skipsverft for videre arbeid og utrustning av skroget. Den 12. mars 2009 forlot Deliziosa tørrdokken. Skipet ble overlevert til Costa Cruises 31. januar 2010 i Venezia MS «Costa Deliziosa» er det tredje fartøyet som ble overlevert til Fincantieri til Costa Cruises i løpet av en periode på ni måneder, og et av fem cruiseskip som ble satt i tjeneste av rederiet i løpet av 2012, noe som førte til en økning av passasjerkapasiteten på 50%.
MS «Costa Deliziosa» er lang, med en bredde på. Skipet har en brutto tonnasje på 92,700 BRT, med passasjerantall på 2 828 i 1 130 lugarer. Skipet har en marsjfart på, og en toppfart på. Rundt 3 000 mennesker jobbet under byggingen av skipet som koster mer enn €450 millioner kroner.
Anløpshavner
Skipet brukte første del av sin tid i syvdagers cruise-seilaser i Den persiske gulf. Sommeren ble skipet forflyttet til København for en syvdagers rundtur i Baltikum.
Om sommeren opererte skipet ukesturer i Norden, mens på våren og høsten foregikk rundt Middelhavet, Kanariøyene og Svartehavet med snuhavn i Savona. Fra januar til og med april 2013, og i 2014, seile skipet på et nytt 100-dagers verdenscruise. Det var på en av disse verdenscruisene at fartøyet reddet åtte seilere i Atlanterhavet etter at de hadde truffet et uidentifisert objekt. Skipet endret kurs for å redde de skipbrudne, og fortsatte deretter videre til Antigua.
COVID-19-pandemien
Når COVID-19-pandemien for alvor brøt ut i de vestlige landene den 3. april 2020, lå skipet til kai i Muscat i Oman med 1 830 gjester og et mannskap på 899. Rederiet arbeidet en stund med å finne en passende havn hvor passasjer og mannskap kunne sosialt distansere seg og opprettholde sanitære retningslinjer av myndighetene før de kunne returnere til sine respektive hjemland.
Etter at skipet ble nektet å anløpe Fremantle i Australia, fortsatte skipet til Europa. Den 20. april 2020 kunne 183 passasjerer fra Den iberiske halvøy og 112 passasjerer fra Frankrike, forlate skipet som fikk anløpe Barcelona. Ingen tilfeller av Covid-19 hadde blitt rapportert til myndighetene fra og med denne dato fra passasjerer og mannskap om bord. Skipet satte deretter kursen mot Genova med 1 519 passasjerer og et mannskap på 898 om bord, hvor hun ankom den 22. april. Det er meget sannsynlig at MS «Costa Deliziosa» var det nest siste cruseskipet til å få av sine passasjerer, da det siste skipet var MS «Artania» til Phoenix Reisen.
Drop, Drop Slow Tears
«Drop, Drop Slow Tears» er en engelsk salme. Teksten er et dikt skrevet av Phineas Fletcher. Det ble utgitt i samlingen Poetic Miscellanies i 1633. Melodien ble skrevet av Orlando Gibbons i 1623.
Norsk versjon
Martinussen (eller Marthinussen) har skrevet en norsk tekst. Den norske tittelen er «Fall, tåre fall».
The Sham Mirrors
The Sham Mirrors (utgitt 2002) er det tredje studioalbumet til det norske black metal bandet Arcturus.
Byrkjeland
Bygda har et gammelt skolehus og et samfunnshus, med tilhørende fotballbane. I 2008 er det registrert fem husstander på Byrkjeland.
Vannpolo under Asialekene 1966
Vannpolo under Asialekene 1966. Vannpolo var en av flere sporter under de femte Asialekene som ble arrangert i Bangkok i Thailand mellom 9. og 20. desember 1966. Det var femte gangen vannpolo for menn var med i lekene. Fem lag deltok, det ble spilt en enkeltserie der alle lagene møtes en gang. Japan vant turneringen de vant alle sine fire kamper.
Ravn Studio
Ravn Studio er en videospillutvikler etablert i 2002 av Stine Wærn og Tinka Town, og er basert i Drammen. Selskapet har primært utviklet lisensierte spill, som DS-spillet Flåklypa Grand Prix (2010) og mobilspill blant annet for QuizDan, Kaptein Sabeltann, Jul i Blåfjell og Elleville Elfrid. Ravn Studio har også utviklet ikke-lisensierte spill som Englekræsj (2008), Snakeball (2007) og Tainted Keep (2013).
Selskapets spill har blitt tildelt flere priser. Englekræsj mottok prisen for «beste barnespill» ved Gullstikka 2008, samt samme pris ved Nordic Game Awards 2009. Flåklypa Grand Prix mottok samme pris ved Gullstikka 2010, og var også nominert ved Nordic Game Awards 2011.
Et utvalg av selskapets spill er også tilgjengelig på samisk. Ravn Studios Kaptein Sabeltann på nye tokt (2014) ble oversatt til samisk med støtte fra Sametinget og Guovdageainnu Lagasradio, en lokalradio i Kautokeino.
Freak
FREAK er et rockeband fra Hemnesberget i Nordland. Allerede i 1968 startet medlemmene sitt første band, Twice Dimension, et danseband som spilte country og pop, og i 1970 ble dette til rock- og bluesbandet Kjuus der sjølskrevet materiale og identitet ble introdusert. Navneskiftet til «FREAK» kom våren 1972 da bandmedlemmene fant ut at det var best å ha et engelsk navn hvis man skulle satse for alvor på musikken. Etter en sjølprodusert turné i hele Nordland og Troms forlot gruppa Hemnesberget og dro til København. Her ble de innlosjert på Christiania og ble snart kjent i rockemiljøet i den danske hovedstaden. Bandet ble oppløst høsten 1972 og det skulle gå 10 år før de ble samlet igjen.
I 1990 utga «FREAK» albumet «Spredd før aille vindæ» med låter som «Steingærn», «Langt, langt herifrå» og «Bingo på Mo» og i 1994 kom oppfølgeren «Kom me oss» der tittellåten og sommerlåta «Dorging» ble, og fortsatt er, gjengangere på NRK Nordland. «FREAK» turnerte flittig på Helgeland på denne tida og var også å se på «Smuget» og «Cruise Café» i Oslo.
Siden 90-tallet har det vært flere utskiftinger i bandet. Sommeren 2007 etter en Rolling Stones-konsert på Valle Hovin stadion dannet de fire opprinnelige medlemmene rockebandet «FREAK»: I tillegg er også Erik Nilsson (orgel og piano) og Arnt Fredrik Hansen (bass og vokal), fast med i bandet.
Den opprinnelige bassisten i bandet, Thorleif «Igor Kill» Larsen, dannet countrybandet «Sitting Bulls» og er i dag aktiv med «Igor Kill's Combo». Også flere andre har vært innom «FREAK», blant andre danske Søren Jacobsen, Mo i Rana-gitaristen Willy Andersen, Holger Kristian Sjåvik (bassist på 90-tallet), Mikaell Olsson (bassist), gitaristen Kato Osmo og Arnt Fredrik Hansen (Bigfoot), bassist på albumet «Svart Hund».
Aking under Vinter-OL 1984
Under Vinter-OL 1984 i Sarajevo ble det arrangert tre øvelser i aking. Det var sjette gangen aking var olympisk øvelse. Som i de fem foregående vinterlekene konkurrerte mennene i to øvelser, ener og toer, mens damene kun konkurrerte i ener. Øst-Tyskland ble igjen beste nasjon i aking med en gull-, en sølv- og to bronsemedaljer.
Kjeøya
Kjeøya er navn på en rekke øyer i Norge, og kan blant annet henvise til:
Nord-Ossetia
Republikken Nord-Ossetia–Alania er en republikk i Den russiske føderasjon beliggende i den nordlige del av Kaukasus. Befolkningen er overveiende kristen med et muslimsk mindretall.
Geografi og historie
Nord-Ossetia ligger midt i rekken av små russiske republikker langs nordskråningen til den store kaukasusfjellkjeden. Som de andre har den sletteland i nord, som går over til fjellterreng sørover.
I motsetning til naboene ytte ikke osseterne mye motstand mot russerne da de kom i 1774, og hovedstaden – Vladikavkaz – var den første russiske militære forpost i regionen. I 1806 var Ossetia helt under russisk kontroll, da hadde mange ossetere flyktet sørover til georgisk side hvor det allerede bodde ossetere.
Ossetia har en strategisk viktig plassering i Kaukasus fordi det viktigste passet gjennom fjellkjeden ligger her. Veien gjennom Darialpasset ble bygget i 1799 og kalles «Den georgiske fjellveien». Veien var viktig fordi den ga russerne kontakt med landene i Transkaukasus, særlig Georgia og Armenia.
Konflikter
Prigorodnyj – konflikten om distriktet øst for Terekelva ble eskalerte etter at flyktninger fra Sør-Ossetia bosatte seg i området og fortrengte ingusjetere som hadde returnert etter deportasjonen i 1944.
Tsjetsjenia – flyktninger fra Tsjetsjenia øker spenningen i Nord-Ossetia, den tsjetsjenske opprørslederen Sjamil Basajev tok på seg ansvaret for gisselaksjonen mot en skole i Beslan som førte til 330 døde i september 2004.
Converse
Converse er en amerikansk skoprodusent som ble kjent for en type lette tøysko med såle av gummi. Skoene ble utviklet til bruk i basketball og hadde «sklifri» såle og god passform. I dag lages og markedsføres «Converse» som et varemerke av sportsutstyrsprodusenten Nike.
De første skoene fra Converse Rubber Shoe Company kom i 1908. I 1915 begynte fabrikken å lage sportssko, og i 1921 ble «Converse All Star», oppkalt etter NBA All-Star-kampene, de første masseproduserte sportsskoene i det amerikanske markedet. Skotypen fortsatte som basketball- og treningssko fram til 1970-åra, da punkere tok den i bruk. På 1990-tallet ble «Converse-sko» populær blant grungere og hiphopere, og siden vanlig fritidssko for særlig ungdommer. I 2003 ble Converse overtatt av konkurrenten Nike.
Ørehund
Ørehund (Otocyon megalotis) kalles også flaggermusrev og er et rovpattedyr i hundefamilien. Den er eneste nålevende art i slekten Otocyon.
Klassifisering
Ørehunden volder problemer med hensyn til klassifiseringen, siden den har hele 72 diploide kromosomer. Tidligere ble den regnet til gruppen med revelignende canider, men Wayne mente det var mer korrekt å plassere den i ei ny gruppe kalt andre canider, sammen med mårhund og grårever.
Beskrivelse
Ørehunden har fått navnet sitt etter de enorme flaggermuslignende ørene, som gjerne blir 114-135 mm lange. Pelsen er gulbrun til brun i fargen på kroppen, til nærmest sort nedover benene og den ytre delen av halen. Halsen og undersiden er blekbrune. Ansiktet har et brillelignende maske som minner om vaskebjørnens. Ørehunden skiller seg fra andre rever også gjennom å ha en annerledes dentalutrustning. Den har normalt 46-50 tenner i kjeften, som blant annet inkluderer tre øvre og fire nedre molarer på hver side.
Ørehunden veier normalt 3-5,3 kg og måler ca. 46-66 cm fra snuten til haleroten.
Utbredelse og habitat
Kun to populasjoner er kjent av ørehund. Den ene holder til fra Etiopia og sør i Sudan, ned til Tanzania. Den andre holder til fra sør i Angola og Zimbabwe (tidligere Rhodesia) til Sør-Afrika. Arten finnes i følgende land: Angola, Botswana, Etiopia, Kenya, Mosambik, Namibia, Somalia, Sør-Afrika, Sør-Sudan, Tanzania, Uganda og Zimbabwe.
Ørehunden trives på savanne og gressland, der gresset er kort. De tar tilhold i huler, som de enten graver ut selv eller overtar etter andre dyr. Hulene har gjerne flere ut-/innganger. Innenfor territoriet har familien gjerne flere slike huler.
Atferd og matvaner
Ørehunden er for det meste nattaktiv, men ikke alltid. Den lever i små familiegrupper, som oftest foreldre og deres avkom. I Serengeti er den 85% nattaktiv, mens den i Sør-Afrika gjerne er døgnaktiv om vinteren og nattaktiv om sommeren. En studie gjort i Serengeti nasjonalpark viste at territoriet varierte fra 0,25 til 1,5 km² i størrelse. Dyra markerte territoriet sitt ved å urinere langs grensene. Dyra i gruppen sover, jakter og hviler sammen. De vil også forsvare hverandre og sosialisere seg internt gjennom å stelle hverandre.
Kosten består av insekter og andre leddyr, av og til også små gnagere, øgler, fugleunger, egg og forskjellig plantemateriale. De lange ørene er et viktig redskap når den leter etter bytte. Termitter (Hodotermes) og skarabider kan utgjøre opp mot 80% av dietten. De får også mye av sitt væskebehov dekket gjennom kroppsvæsken til disse individene.
Jackson (elv)
Jackson River er ei elv i delstaten Virginia i USA. Den er en av hovedtilløpene til elva James, som dannes ved samløpet av elvene Jackson og Cowpasture.
Jackson-elva har utspring i Highland County nær grensa til Vest-Virginia. Den renner sørover mellom Back Creek Mountain og Jack Mountain, og inn i Bath County. Den fortsetter inn i Alleghany County hvor den er oppdemmet med Gathright-demninger og danner Moomaw-sjøen. Deretter fortsetter elva først sørover og deretter mot øst og passerer byene Covington og Clifton Forge før den løper sammen med Cowpasture og danner James-elva.
Vannpolo under Asialekene 1962
Vannpolo under Asialekene 1962. Vannpolo var en av flere sporter under de fjerde Asialekene som ble arrangert i Jakarta i Indonesia mellom 24. august og 4. september 1962. Det var fjerde gangen vannpolo for menn var med i lekene. Fire lag deltok, det ble spilt en enkeltserie der alle lagene møtes en gang. Japan vant turneringen, de vant alle sine tre kamper.
Claude Nicollier
Claude Nicollier (født 2. september 1944 i Vevey, Sveits) er en tidligere sveitsisk astronaut i arbeide for ESA. Han er den første sveitseren i verdensrommet. Han har vært med på fire romferge-ferder med forskjellige romferger og har logget over 42 dager i verdensrommet totalt samt en romvandring på STS-103. Han har vært med på en serviceferd til Hubble Space Telescope. Han ble utnevnt til professor i rom-teknologi ved «École polytechnique fédérale de Lausanne» 28. mars 2007.
Hedersbevisninger
Blant andre:
Shichahai
Shichahai (kinesisk: 什刹海; pinyin: Shíchàhǎi) er et naturskjønt område med tre kunstig anlagte innsjøer i Beijing, Kinas hovedstad. Området er i bydistriktet Xicheng i det nordvestre sentrale Beijing, mellom nordre lengde av annen ringvei og Beihaiparken. Shichahais tre innsjøer heter Qianhai (fremre sjø – i sør), Houhai (bakre sjø, den midtre og største av sjøene) og Xihai (vestre sjø – i nordvest). De er knyttet sammen med kanaler, og likeledes med sjøen Beihai i parken Beihai og med innsjøene i Zhongnanhai, et muromgitt område ved siden av Den forbudte by, og som tjener som Det kinesiske kommunistpartis og den kinesiske regjerings sentrale hovedkvarter. Dette systemet av sjøer og kanaler fungerte historisk som vannreservoar for byen, og var del av den vannbårne transportvei til Den forbudte by. Shichahai inngår i et område som Beijings byregjering akter å bevare for fremtiden på grunn av sin særegne historiske byggestil. I området finnes et stort antall relativt godt bevarte hutonger og siheyuan, en type av kinesisk arkitektur som var typisk for det historiske Beijing. Klokke- og trommetårnene ligger noe øst for sjøene. Prins Dongs herskapshus ligger her, og flere andre kjente personer fra Kinas historie har også hatt bosted i området, bl.a. forfatterne Mao Dun og Guo Muruo, og politikeren Song Qingling (Madame Sun Yat-sen).
Det er også et stort antall serveringssteder og promenadestrøk i området. Man kan leie båter og ro på sjøene, det fiskes i dem, og om vinteren går folk på skøyter på dem.
König
König er det tyske ordet for «konge». König kan vise til:
Personer
König (Koenig) er et vanlig tysk slektsnavn. Personer med König som etternavn:
Annet
Koning Rei (desambiguação)
Norbert Schemansky
Norbert Schemansky (født 30. mai 1924 i Detroit, Michigan, død 7. september 2016 i Dearborn, Michigan) var en amerikansk vektløfter som deltok i de olympiske leker 1948 i London, 1952 i Helsingfors, 1960 i Roma og 1964 i Tokyo. Schemansky vant en olympisk sølvmedalje i vektløfting under Sommer-OL 1948 i London. Han kom på andreplass i den tyngste vektklassen, tungvekt over 82,5 kg. Det var totalt seks vektklasser, en mer enn under de fire foregående olympiske vektløftingskonkurransene. Vektløftkonkurransen besto av tre ulike løft, press, rykk og støt. Schemansky løftet sammenlagt 425,0 kilo, 27,5 kilo mindre enn gullvinneren og landsmannen John Davis.
Fire år senere, under Sommer-OL 1952 i Helsingfors, ble han olympisk mester i vektløfting, han vant den nest tyngste vektklassen mellomtungvekt, opp til 90,0 kg, Schemansky løftet sammenlagt 445,0 kg.
Fosfonat
Fosfonater eller  fosfonsyrer er organiske forbindelser som inneholder en eller flere C-PO(OR)2 (hvor R = hydrogen for fosfonsyrer og alkyl eller aryl for fosfonater). Fosfonater er lettløselige i vann, mens syrene er tungtløselige.
Egenskaper og anvendelser
Fosfonater er gode komplekseringsmidler for di- og trivalente metallioner samtidig som de er stabile under tøffe kjemiske forhold. De har også sterk interraksjon med mange overflater, noe som gjør at mobilitet i miljøet blir lav. Dette gjør de anvendlige i mange industrielle prosesser som antiscaling, vaskemiddeladditiv og blekeriadditiver.
Fosfonater anvendes i medisiner til behandling av diverse skjelettsykdommer.
Fosfonater forekommer i naturen, da hovedsakelig i cellemembraner.
Tessungdalen
Tessungdalen er en dal i Tinn i Telemark. Dalen strekker seg fra Austbygde ved Tinnsjå og nordover mot gården Tessung. Der svinger etter hvert dalen vestover og skifter navn til Sandsetdalen.
Tessungdalen er tilgjengelig via, veien videre nordover til Uvdal forbi Gavlen, Sønstevatn og Imingfjell er vinterstengt. Fra Skavlebø går en bomvei til Kongsbergseter i Sandsetdalen.
Gjennom Sandsetdalen og den øvre delen av Tessungdalen renner elva Tessungåe, som lenger ned skifter navn til Austbygdåe. Denne elven er ikke regulert. Elva er populær for kajakk og rafting ved høy vannføring på våren.
Tessungdalen har egen kolonialbutikk og bensinstasjon. I dalen finnes dessuten en av landets største produsenter av tresleiver og kjøkkenutstyr i tre. Palmesøndag hvert år arrangeres skirenn til minne om Snowshoe Thompson (1827–1876), norsk-amerikansk skipioner.
Peters
Peters er et slektsnavn av tysk opprinnelse. Peters er et patronym for Peter. Peters kan vise til følgende personer:
Alleghany County (Virginia)
Alleghany County er et fylke i den amerikanske delstaten Virginia.
Stoltenbergs gate (Tønsberg)
Stoltenbergs gate (1-33, 6-60) er en gate i Tønsberg sentrum. Den går fra Hvalenkrysset ved Stoltenbergparken og Farmannstorvet til Mammutkrysset ved Gunnarsbøparken og Kanalen. Gaten er en del av fylkesvei 325 og er en trafikkert gjennomfartsvei.
Gaten er oppkalt etter Carl Stoltenberg (1770-1830) som var Tønsbergs representant i Riksforsamlingen på Eidsvoll. Stoltenbergs gate nevnes i folketellingene for Tønsberg i 1801, 1865 og 1910. Gaten ble forlenget helt til Kanalbrua i 1932, og fikk sitt offisielle navn i bystyret 15. juni samme år. I 1940 ble den forbundet med Farmannsveien.
Hubro
Hubro (Bubo bubo) er ei ugle i slekten Bubo.
Beskrivelse
Hubroen er den største av alle ugler i Europa og veier fra 2 til 4 kg. Hannhubroen blir ca. 65 cm, hunnen ca. 5—10 cm større. Vingespennet er mellom 1,5 og 1,8 m. Den har store fjærtopper som kan minne om horn, og rødgule øyne. Brystet har brede striper og buken smale striper. Selve fjærdraktens grunnfarve er gulbrun med brunsorte pletter på oversiden. Fjærene er myke og har en kant av fine frynser, noe som gjør den nesten lydløs når den jakter. Den kan se i lys som er cirka 100 ganger svakere enn det mennesket bruker til å orientere seg med.
Habitat og utbredelse
Hubro finnes i hele Eurasia fra Atlanterhavet til Stillehavet i området mellom polarsirkelen og Middelhavet/Himalaya. I Norge og Sverige finnes 500 – 600 par, i Finland 3000. Danmark har bare mellom 20 og 30 par, alle i Jylland. I Tyskland regner man med å ha om lag 1000 par, mens i Østerrike finnes det 300 – 400 og i Sveits 100. På 1800-tallet var hubroen en vanlig hekkefugl i mange skogsområder, men den er nå mindre tallrik og i mange europeiske land er den utryddet. I Norge står hubroen på den nasjonale rødlisten i kategorien "sterkt truet".
Levevis
Hubroen er revirtro og har hovedsakelig aktiviteten sin på natten.
Hubroen hekker i ulendte områder med bratte berg i fjellskoger og langs kysten. Den hekker først når den er 2-3 år gammel, og parene holder sammen hele livet. Hunnen kan legge 1 – 6 egg. Disse legges i mars, og hun ruger på dem i om lag 35 dager. Ungene er klare til å fly når de er 50 – 60 dager gamle, men de er ikke uavhengige av foreldrene før de er et halvt år gamle.
Høyeste registrerte levealder for frittlevende hubro er 19 år. Den er registrert via ringmerking. I fangenskap er høyeste dokumenterte levealder 60 år.
Sebastian Bakare
Sebastian Bakare (født 1940) er en anglikansk biskop i Zimbabwe. Han har vært lærer ved University of Zimbabwe, Harare og også undervist ved Africa University, Mutare, hvor han var anglikansk biskop av Manicaland til han gikk av i 2006. Han ble boende i Mutare, men året etter ble han bedt om å overta som biskop i Harare da den daværende biskopen Nolbert Kunonga ble fratatt sine fullmakter av kirkeledelsen på grunn av tett samarbeid med president Robert Mugabe og ZANU-PF.
Bakare var svært aktiv i etableringen av organisasjonen «Churches in Manicaland» som har vært en av de fremste forsvarerne av menneskerettigheter, demokrati og ytringsfrihet. Organisasjonen har arbeidet med demokratiopplæring og forsoning for å redusere politisk vold i Øst-Zimbabwe. Bakare var også sammen med de øvrige kirkelederne i Manicaland aktiv i et meklingsforsøk mellom ZANU-PF og MDC i 2003-2004.
Slaget om Nam Dong
Slaget om Nam Dong var et slag utkjempet under Vietnamkrigen da Viet Cong-geriljaer og soldater fra Vietnams folkehær angrep en sørvietnamesisk sivilgarde-base i et forsøk på å ta kontroll. Angrepet ble slått tilbake, men med store tap.
Slaget
Nam Dong-basen lå rundt 50 kilometer vest for Da Nang i en dal i nærheten av grensen til Laos, og var bemannet av sørvietnamesiske personell med amerikanske og australske rådgivere. Basen lå nær Ho Chi Minh-stien, og var et horn i siden for lokale FNL-enheter.
FNL igangsatte et overraskelsesangrep basen klokken 2:30 på natten, og nådde de ytre forsvarsverkene hvor sørvietnamesiske spesialstyrker lyktes i å holde ut i fem timer inntil FNL omsider avbrøt operasjonen. Geriljaene trakk seg tilbake i jungelen innen soloppgang. Klokken 9:45 ankom United States Marine Corps-helikoptre for å støtte spesialstyrkene. Ved slagets avslutning hadde 372 allierte soldater holdt tilbake dødelige angrep fra rundt 900 nordvietnamesiske tropper og FNL-soldater, i tillegg til å ha bombardert geriljaer som forsøkte å komme seg inn i dalen.
Kaptein R. C. Donlon ble den første amerikaneren til å motta Medal of Honor – Æresmedaljen – for å ha drept to FNL-gravere og dermed hindret dem i å bryte inn i basen, selv om han selv fikk splintskader i prosessen.
Ettermæle
En australsk soldat, Warrant Officer Kevin Conway, ble foreslått at skulle motta Victoria Cross-medaljen av hans kommandant, Oberst Francis Philip Serong. Medaljen er den høyeste utmerkelsen i det australske militæret. Kevin Conway befant seg under slaget i en av de fremste skyttergravene med den amerikanske sersjanten Gabriel Alamo, som ble drept under det nordvietnamesiske angrepet. Conway bemannet bombekasteren på egen hånd, og holdt fienden tilbake lenge inntil han omsider ble tvunget til å sprenge området han selv befant seg i for å redde basens forsvarsverker.
Conway var den første australieren som ble drept under Vietnamkrigen, men mottok aldri noen utmerkelse. Ifølge Serong skyldtes det den amerikanske spesialstyrkepolitikken at Conway ikke mottok Victoria Cross. Sersjant Alamo, som befant seg i den samme skyttergraven, mottok Distinguished Service Cross.
Den amerikanske sersjanten Terrance D. Terrin ble også gitt sølvstjernen for modig innsats under slaget.
Et av slagene i filmen The Green Berets fra 1968 refererte til slaget om Nam Dong.
Avonbridge
Avonbridge er en landsby (village) i regionen Falkirk i Skottland.
Ved folketellingen i 2001 hadde Avonbridge 625 innbyggere. I 2006 ble folketallet estimert til 640 innbyggere. Avonbridge ligger som navnet tilsier ved elven Avon, midt mellom Falkirk i nord, og Armadale i sør.
Ketil Gudim
Ketil Gudim (født 5. november 1956) er en norsk danser, skuespiller, koreograf og instruktør.
Gudim er oppvokst i Sarpsborg og startet med dans på Elbjørgs ballettskole da han var 14 år. Han kom til hovedstaden i 1973 for studier ved Statens Balletthøgskole.
Han jobbet ved Nasjonalballetten (1977–1998) med debut som solist i Coppelia (1979) og gjennombrudd som Ariel i Arne Nordheims Stormen (1980). Av andre store roller A Chorus Line og Cats i oppsetninger på 1980-tallet. Han var den norrøne guden Tor med hammeren i Volven, Solan Gundersen i Flåklypaballetten.
Andre engasjement var ved Riksteatret (i Nesegrevet, 1994), Teater Ibsen, Smuget (dørvakten), Victoria Teater (Natta til fru Haugen), Agder teater og Oslo Nye Teater. Grunnet store ryggplager (1989) gikk han over i administrative roller, blant annet som styreformann i Carte Blanche, i en tid med store finansielle problem og konkurs (1989–91). Andre engasjement var skuespiller i filmen Mendel (USA, 1997).
Etter pensjoneringen fra Nasjonalballetten (som eselet Bottom i En midtsommernatts drøm, 1998) flyttet han til Risør med sin kone Cecilie Norum, for å lede Vestfold (Ellen Mathisens) Ballettakademi og virket som pedagog. Han har også hatt skuespillerroller, blant annet som Puck i Shakespeares En midtsommernatts drøm.
Fylkesvei 5910
Fylkesvei 5910 går mellom Melbøen / Romestrand i Barstadvika og Barstaddalen i Ørsta kommune. Før 1. januar 2010 hadde veien betegnelsen fylkesvei 64, og frem til 2019 fylkesvei 69.
Phil Mickelson
Philip (Phil) Alfred Mickelson (født 16. juni 1970) er en amerikansk golfspiller. Han har tilnavnet Lefty fordi han har venstrehåndssving til tross for å være høyrehendt. Han tok sin første seier på PGA-touren i 1991 i Northern Telecom Open, som amatør. Han vant sin første major-turnering i The Masters i 2004. I 2005 vant han sin andre major-tittel da han vant USPGA Championship, og i 2006 gikk han igjen seirende ut av The Masters.
Mickelson er født i San Diego i California og oppvokst i Arizona og San Diego. Han begynte å spille golf i svært ung alder og kopierte sin fars høyrehåndssving mens han sto overfor ham, og fikk derfor venstrehåndssving til tross for å være høyrehendt. Han studerte ved Arizona State University med et golfstipend. I 1990 ble han den første venstrehåndsspilleren til å vinne US Amateur Championship. I løpet av 1991 hadde han vunnet sin første turnering på PGA-touren, Northern Telecom Open, som amatør – den første siden Scott Verplank vant Western Open som amatør i 1985.
Mickelson fortsatte å vinne mange turneringer på PGA-touren, men først 2004 fikk han sin første seier i en major-turnering, i The Masters. Seieren i Masters gjorde ham til den tredje venstrehåndsspilleren til å vinne en major noensinne, etter Bob Charles i The Open i 1963 og Mike Weir i The Masters i 2003. Mickelson er også en av kun fem spillere (Al Geiberger, Chip Beck, David Duval, Annika Sörenstam) som har scoret 59 i en turnering, og den eneste venstrehåndsspilleren blant dem. 59-runden gikk han i PGA Grand Slam of Golf 24. november 2004, men denne turneringen har ikke offisiell status på PGA-touren.
Mickelson fikk i juni 2009 den tvilsomme gleden av å bli den første med fem andreplasseringer i US Open, da han delte andreplassen med Ricky Barnes og David Duval, to slag etter vinneren Lucas Glover. Tidligere har han vært nummer to bak Payne Stewart (1999), Tiger Woods (2002), Retief Goosen (2004), og Geoff Ogilvy i 2006.
I 2012 vant han sin 40. seier på PGA-touren da han vant AT&T Pebble Beach National Pro-Am.
Seire på PGA-touren
(seire i major-turneringer uthevet)
The Mangler
«The Mangler» er en novelle av Stephen King, som først ble utgitt i desember 1972 i Cavalier, og senere i Kings egne samling, Night Shift i 1978.
Setting
«The Mangler» er satt til en amerikansk by, og størsteparten av handlingen finner sted i en industriell vaskehandel. Stephen King har sagt at, blant alle jobbene han tok for å kunne betale for familien før han ble kjent, var en av dem i en industriell vaskehandel.
Handling
En politidetektiv som undersøker flere morbide dødsfall, alle på grunn av industrielle vaskemaskiner, finner ut, gjennom flere uheldige tilfeller, at maskinen har blitt besatt av en demon. Historien avsluttes etter at detektiven og hans venn undervurderer demonens krefter. Når de prøver å utrydde demonen, ender de opp med å frigjøre demonen fra maskinen, for så å la demonen vandre gatene på jakt etter friske ofre.
Film- TV- eller teaterversjoner
Historien ble brukt i filmen The Mangler av Tobe Hooper i 1995, selv om filmen også omfatter mye som ikke var i novellen. Filmen, med Robert Englund (Freddu Krueger) fikk to oppfølgere, The Mangler 2 og The Mangler Reborn.
Balsatre
Balsatre er et lett og mykt trevirke fra det tropiske løvtreet Ochroma lagopus, som kommer fra det nordvestlige Sør-Amerika. Veden er lys og gråhvit med brune striper. Balsatreets (Ochroma lagopus) tetthet er 0,13 g/cm³ ved 0 % fuktighet, 0,16 g/cm³ ved 15 % fuktighet og 0,31 g/cm³ i rå tilstand.
Flåten «Kon-Tiki» var bygd av balsatre. Det er også «Tangaroa», farkosten som seilte i Thor Heyerdahls fotspor i 2006. Balsa benyttes også for bygging av modellfly.
Lunghua Civilian Assembly Centre
Lunghua Civil Assembly Centre var en av de interneringsleirer som ble opprettet av Japan i Shanghai for europeiske og amerikanske sivile etter at japanerne overtok makten i hele Shanghai i desember 1942, under den andre verdenskrig. Den britiske forfatteren James Graham Ballard var som ung gutt internert i denne leiren, og hans opplevelser der inspirerte hans bok Empire of the Sun.
Lustrafjorden
Lustrafjorden (eller Lusterfjorden) er en ca. 40 kilometer lang arm av Sognefjorden i Luster kommune i Sogn og Fjordane. Fjorden begynner ved Ombandsnes, hvor Sognefjorden deler seg i Lustrafjorden, som går mot nord, og Årdalsfjorden mot øst. Ved Ornes, hvor Urnes stavkirke ligger, snur fjorden mot nordøst, og fortsetter til Skjolden i fjordbotnen. Rundt 10 kilometer nord for Urnes går sidefjorden Gaupnefjorden inn mot nordvest.
Fjorden er omringet av høye og bratte fjellsider. Fra fjellene munner flere høye fossefall ut i fjorden, hvorav det største og mest kjente er Feigefossen. I fjorden munner også flere store og kraftrike elver ut, med noen av landets største kraftverk, som Skagen kraftverk i Fortun og Jostedal kraftverk ved Gaupne.
Plantegning
En plantegning er en teknisk tegning for en etasje i et hus (en etasjeplan) gjennom et plan sett ovenfra, og viser bygningens rominndeling med bærende vegger og skillevegger.
Ved hjelp av snittmarkeringer eller piler ser man hvor huset er skåret igjennom og hvilken vei vi ser det (snitt er når noe er skåret igjennom vertikalt og sett fra siden). En arkitekttegning av en bygning viser i tillegg til plantegning også vanligvis snitt og fasader.
Baliqiao
Baliqiao 八里桥 (Åttemilsbroen; tidigere transkribert som Palikao) er en historisk bro i Beijings østligste bydistrikt Tongzhou. Den ligger i forstaden Baliqiao, som har sitt navn fra broen.
Broen markerte tidligere Beijings grense; her begynte provinsen Zhili (som i grove trekk svarer til dagens Hebei).
Det er vanskelig å vite hvor gammel broen er. Antagelig var det bro her allerede under Yan-dynastiet, men det nåværende byggverk er fra siste del av Ming-dynastiet. Broen, som lå åtte li fra Tongzhous gamle sentrum, er ved et knutepunkt i kanal- og elvenettet ved Beijing. Herfra kommer man med kanal til Sommerpalasset og inn i selve byen, og herfra startet Qianlong-keiseren sine kjente seks lange inspeksjonsreiser langs Keiserkanalen sørover i landet.
Under annen opiumskrig i 1860 stod det den 21. september et slag mellom en anglofransk styrke og en kinesisk hær ved Baliquiao. Ved dette «slaget ved Palikao» vant vestmaktene en knusende seier. Det var vestmaktenes avgjørende seier under krigen.
De franske styrkers kommandant Charles Guillaume Cousin-Montauban ble deretter slått til greve av Palikao av keiser Napoleon III.
Danny Dichio
Daniele Salvatore Dichio, vanligvis kalt Danny Dichio, (født 19. oktober 1974 i Hammersmith, London, England) er en tidligere engelsk fotballspiller som har spilt for sju engelske, to italienske og en canadisk klubb. Han avsluttet sin spillerkarriere i Toronto i Major League Soccer.
Kilder
Breedon Books Publishing, Derby. ISBN 1-85983-409-4 Headline Book Publishing, London. ISBN 0-7553-1526-X
Anne Lene Dale Sandsten
Anne Lene Dale Sandsten (født 16. juni 1966) er en norsk diplomat. Hun var kommunikasjonssjef i Utenriksdepartementet 2004–08.
Sandsten er utdannet cand.polit. ved Universitetet i Oslo i 1995. Hun begynte i utenrikstjenesten i 1994. Hun var stasjonert i Syria, Libanon og ved Norges delegasjon til NATO i Brussel. I 2004 ble hun kommunikasjonsjef i Utenriksdepartementet og i 2008 instituttsjef ved Fafo Institutt for anvendte internasjonale studier. Sandsten ble i 2010 direktør i Agderforskning.
Referanser
Bjørn Jahnsen
Slaget om An Lao
Slaget om An Lao fant sted etter at FNL tok kontroll over distrikthovedkvarterene i An Lao, rundt 450 kilometer fra den sørvietnamesiske hovedstaden Saigon. Geriljaen angrep tidlig på morgenen for å vinne overraskelsesmomentet, angrep troppene som beskyttet gjerdet og satte maskingeværposisjoner ut av funksjon gjennom å kaste granater på disse. Andre angrepsbølge infiltrerte basen og lyktes i å ta kontroll. FNL lyktes deretter i å slå tilbake tallrike forsøk fra Sør-Vietnams hær på å ta tilbake basen. De sørvietnamesiske troppene ankom i store antall i jeeper og pansrede personellkjøretøy. Et amerikansk rekognoseringsteam, som ankom via et helikopter, gikk til angrep på geriljaene og lyktes i å påføre dem store tap, men klarte ikke å bidra til basens gjenerobring.
Angrepet markerte at Vietnamkrigen gikk inn i en ny fase. Geriljaenhetene, som nå var blitt sterke nok til å måle seg med regjeringshæren, endret taktikk fra småskala geriljakrig til direkte og mer intens krigføring. Dette var to av de tre leddene som FNLs strategi bestod av.
Kristin Roskifte
Kristin Tornberg Roskifte (født 30. april 1975) er en norsk illustratør og barnebokforfatter.
Liv og virke
Kristin Roskifte har mastergrad i illustrasjon fra Kingston University i England. Hun har illustrert og designet en rekke bøker, brosjyrer og plakater. Hun har dessuten skrevet og tegnet syv egne bildebøker. Illustrasjonsstilen hennes er rein og forenklet med lett naivistiske figurer og klare fargeflater. Hun fargelegger og bearbeider innskannede tusjtegninger ved hjelp av digitale tegneprogrammer som Photoshop. Flere av arbeidene hennes har fått priser, blant annet i Grafills Visuelt-konkurranse.
I 2007 etablerte Kristin Roskifte det vesle bildebokforlaget Magikon sammen med samboeren og illustratøren Svein Størksen.
I 2019 vant hun Nordisk råds pris for barne- og ungdomslitteratur for bildeboken Alle sammen teller. Samme bok har også vunnet Wenjin Award fra Nasjonalbiblioteket i Kina, og har blitt oversatt til 42 språk (mai 2023).
Hornelva (Bindal)
Hornelva er ei elv i Bindal kommune i Nordland. Den har utspring fra nord- og østsida av Heilhornet og renner i nordøstlig retning til den munner ut i Vikestadvågen i Terråkfjorden, rundt to kilometer sør for Bindalseidet. Elva er 7,8 kilometer lang og har et nedbørfelt på 18,1 km². Middelvannføringen ved munningen er 1,29 m³/s.
Discovery
Discovery har flere betydninger:
Deutsches Institut für Normung
Deutsches Institut für Normung (DIN) er Tysklands standardiseringsorganisasjon og er Tysklands medlem i ISO. DIN har hovedkvarter i Berlin. Det er for tiden rundt tretti tusen DIN-standarder som dekker de fleste teknologiske områder.
Historie
Den første standarden kom i 1918 og var DIN 1 Kegelstifte. Siden 1920 var DIN en registrert organisasjon. I 1922 fulgte DINs mest kjente standard, DIN 476 for papirformater med inndelinger som A3, A4, A5 og videre. Den ble adoptert i 1975 som internasjonal standard, ISO 216.
Etter den andre verdenskrigen ble virksomheten gjenopptatt og i 1951 ble instituttet medlem i ISO, den internasjonale standardiseringsorganisasjonen, som ansvarlig for standardisering i tysktalende land. I 1975 ble det undertegnet en avtale mellom DIN og den tyske staten som slo fast at DIN er den eneste nasjonale standardiseringsorganisasjonen. DIN representerer Tyskland i internasjonale standardiseringsspørsmål og avgjørelser. Foruten å være medlem av ISO er organisasjonen også medlem av den europeiske standardiseringsorganisasjonen CEN, Comité Européen de Normalisation.
Regan Kelly
Regan Kelly (født 9. mars 1981 i Watrous, Saskatchewan) er en canadisk tidligere profesjonell ishockeyspiller, som har spillet for det norske laget Vålerenga i GET-ligaen.
1996 Adams
1996 Adams er en hovedbelteasteroide og går i bane innenfor asteroidefamilien Maria. Den ble oppdaget 16. oktober 1961 av Indiana Asteroid Program ved Goethe Link Observatory i Brooklyn i Indiana.
Susangerd
Susangerd (farsi: سوسنگرد, arabisk: الخفاجية, også romanisert som Sūsangerd, Sūsangird og Sūsangurd; også kjent som Dasht-e Āzādegān, Dashte’ Mishan, Dasht-i-Mishān) er en by i sentraldistriktet i fylket Dasht-e Azadegan i provinsen Khuzestan i Iran.
Ved folketellingen i 2006 var befolkningen på 43.591 innbyggere.
Thaddée Le Huu Tu
Thaddée Le Huu Tu (født 29. oktober 1897 i Di-Loan i Vietnam, død 24. april 1967) var en katolsk biskop i Vietnam som er best kjent for å ha ledet et slags kirkelig fyrstedømme i Tonkin med egen hær med utgangspunkt i sitt område det apostoliske vikariat Phát Diêm nord i landet.
Prest, biskop
Han ble den 2. mars 1946 medlem av det konsultative råd for den nasjonale samlingsregjering for Vietnam, som var under forsete av kommunisten Bao Dai. Han og biskopen av Bui Chu hadde kontroll med lokal skattlegging og den lokale rettspleie i sine områder, og fikk av det kommunistledede styret rett til å bygge opp en egen milits under ledelse av fader Quynh.
Etter en tid ble det slutt på samarbeidet mellom vietnamesiske katolikker og kommunistene, både på grunn av den internasjonale utvikling og fordi kommunistene ikke i lenger var tilfreds med å være den ledende gruppe innen nasjonalistbevegelsen, men ville ha all makt alene. Samtidig rykket biskop Le Huu Tu opp som «øverste rådgiver» til Den demokratiske republikk Vietnam. Dette embede forble han i til 1949, selv om Vietminh forsøkte å snikmyrde ham i 1947. Han unnslapp attentatet bare med nød og neppe.
Hele tiden forsøkte Vietminh å ta makten i Phat Diem, uten å klare det. Katolikker i andre områder der det ikke var noen væpnet biskoppelig beskyttelse, gikk det hardere ut over. Kommunistene massakrerte og brente katolikker levende i provinsen Thai Binh.
I 1949 kom krigen til Phat Diem. Både franskmenn og Vietminh prøvde å manipulere biskopen til å gjøre felles sak med dem, uten å lykkes. Til slutt måtte biskopen arrangere seg med Bao Dai, som tillot stasjonering av en vietnamesisk garnison der, under fransk kommando. Men han beholdt fullstendig administrativ autonomi og sin egen milits. Det biskoppelige området førte Vatikanstatens flagg. Han var selv øverstkommanderende, men den reelle militære leder ble en Ngo Cao Tung, som hadde militær erfaring fra Kina. Styrkens hovedtyngde var to regulære bataljoner på 1 700 menn, ved navn Groupe Mobile Autonome, og en milits på 5 800 mann.
Dette var det eneste området under Indokinakrigen som hele tiden ble effektivt militært kontrollert verken av franskmennene eller av kommunistene. De to biskopene ledet et område på omkring 1070 square miles og 2 600 000 innbyggere, hvorav en firedel var katolikker og de fleste av de øvrige buddhister. Området hadde 650 katolske kirker.
Episkopalgenealogi
Hans episkopalgenealogi er:
Æresordenen (Hellas)
Æresordenen (gresk: Τάγμα της Τιμής) er en gresk orden. Den ble innstiftet ved lov av 18. august 1975. Ordenen kan tildeles både grekere og utlendinger. Æresordenen ble opprettet som erstatning for den kongelige Georg Is orden, som ble avskaffet da Hellas i 1975 gikk over til republikansk statsform. Republikkens president er ordenens stormester. Æresordenen rangerer etter Frelserens orden, men foran Føniksordenen og Velgjørenhetens orden i dagens greske ordensvesen.
Inndeling
Æresordenen er delt inn i fem klasser:
Insignier
Insigniene for Æresordenen fant sin endelige form i 1984. Ordenstegnet består siden da av et blåemaljert kors med armer som smalner inn mot korsmidten. Midtmedaljongen bærer et portrett av gudinnen Athene i profil, i gullrelieff på blå bakgrunn. Medaljongen er omgitt av en bord i hvit emalje der innskriften «Ο ΑΓΑΘΟΣ ΜΟΝΟΣ ΤΙΜΗΤΕΟΣ» (bare den rettferdige skal æres) er plassert. Baksiden bærer Hellas' riksvåpen omgitt av innskriften «ΕΛΛΗΝΙΚΗ ΔΗΜΟΚΡΑΤΙΑ 1975» (Hellenske republikk 1975). Ordensstjernen har åtte grupper av tagger og bærer hele ordenskorset. Ordensbåndet er mørk blått med mørk gule kantstriper.
Tildeling
Æresordenen tildeles greske statsborgere som har utmerket seg med fortjenester av fedrelandet. Innsats i alle sektorer, offentlig tjeneste, handel, skipsfart, industri, vitenskap, kunst og litteratur kan hedres ved tildeling av ordenen. Republikkens statsminister utnevnes alltid til storkors av Æresordenen. Ordenen benyttes også til belønning av innsats i forsvaret, kystvakten, politiet og brannvesenet. Ordenen tildeles da etter mottagerens rang. Æresordenen kan også tildeles utlendinger som har bidratt til å heve Hellas' stilling utenlands.
Landsskogtakseringen
Landsskogtakseringen ble opprettet i 1917 for å gjennomføre en systematisk taksering av skogen for å være sikker på at den ikke ble for hardt belastet. Målet var å sørge for en bærekraftig forvaltning av skogene, som man på den tiden fryktet stod i fare for å bli borte. Den første verdenskrig førte til stor etterspørsel etter tømmer.
Den første landsskogtaksten ble avsluttet i 1932. Etter den tid er det blitt gjennomført åtte mer eller mindre landsdekkende takster.
Institusjonens første ledere bestod av forstkandidaten Olaf Skøyen og Aasmund Vigerust. I våre dager er landsskogtakseringen innlemmet i Norsk institutt for skog og landskap.
Vannpolo under Asialekene 1978
Vannpolo under Asialekene 1978. Vannpolo var en av flere sporter under de åttende Asialekene som ble arrangert i Bangkok i Thailand mellom 9. og 20. desember 1978. Det var åttende gangen vannpolo for menn var med i lekene. Sju lag deltok, det ble spilt en enkeltserie der alle lagene møttes en gang. Kina vant turneringen, de vant alle sine seks kamper.
Liuxihe vannkraftverk
Liuxihe vannkraftverk er et vannkraftverk i provinsen Guangdong i det sørlige Kina. Dette er et såkalt elvekraftverk i sideelva Liuxihe til Perleelva. I samme sideelv ligger det langt større Guangzhou vannkraftverk.
Total effekt installert er 50 MW.
Operatør er selskapet Guangdong Yudean Group Co.
Skrim
Skrim er et fjell i Kongsberg kommune i Viken fylke. Det har en høyde på 859 meter over havet og er den nest høyeste toppen i området Skrimfjella. Bare Styggmann (872 moh.) er høyere.
Porto Moniz (Madeira)
Porto Moniz er en av de elleve kommunene i den sjølstyrte portugisiske regionen Madeira. Det er også navnet på byen som er administrasjonssenter i kommunen.
Kommunen
Kommunen Porto Moniz ligger lengst nordvest på øya. Arealet er ca. 83 kvadratkilometer og folketallet 2,643 (i 2011). De viktigste næringsveiene er jordbruk og fiske.
I kommunen ligger Ponta do Tristão, som er det nordligste punktet på øya Madeira.
Byen
Byen Porto Moniz ligger ved kysten. Den het opprinnelig Ponta da Tristão, etter den nevnte odden. Dagens navn fikk den i 1577 etter Francisco Moniz, som var byens overhode fra 1533.
Byen har ei god, naturlig havn, og fra utpå 1800-tallet var den et viktig utgangspunkt for hvalfangst.